ચેમ્બરના એલાનને ગુરૂવારે વેપારીઓનું જબરૂ સમર્થન મળ્યું હતું અને વેપારીઓએ રોષભેર ધંધારોજગાર બંધ રાખી પાલિકાના સત્તાધીશોને ઢંઢોળ્યા હતા. ગુરૂવારે સવારે વેપારી સંગઠન ચેમ્બરના નેજા હેઠળ મોટી સંખ્યામાં વેપારીઓએ નાગરિક બેંક ચોકમાં એકઠા થયા હતા. ત્યારબાદ રેલી યોજી જવાબદાર અધિકારીઓને આવેદનપત્ર પાઠવી પોતાની માંગણી વર્ણાવી હતી. આ તકે ચેમ્બરના પ્રમુખ મુન્નાભાઇ મલકાણ સહિતના આગેવાનોએ એવી ચીમકી ઉચ્ચારી હતી કે ૧પ દિવસમાં મહત્વની સમસ્યાની ઉકેલ નહી આવે તો અચોક્કસ મુદત સુધી શહેર બંધનું એલાન આપવામાં આવશે. સાથો સાથ પ્રતિક ધરણા યોજી ગાંધી ચિંધ્યા માર્ગે આંદોલનના મંડાણ કરવામાં આવશે.